॥ নিজস্ব প্রতিবেদক ॥ ফের রক্তাক্ত রাঙ্গামাটির নানিয়ারচর উপজেলা। আধিপত্য বিস্তারকে কেন্দ্র করে নানিয়ারচর উপজেলার রামসুপারী পাড়ায় ইউপিডিএফ এর দুই ট্যাক্স কালেক্টর নিহত হয়েছে। নিহতরা হলেন ইউপিডিএফ কর্মী ও কালেক্টর আকর্ষণ চাকমা (৪২) ও সুমন্ত চাকমা (৩৫)। এই ঘটনা সহ নানিয়ারচর উপজেলা গত সাড়ে চার মাসে ১২ জন নিহত হয়েছে। আতংকিত জনপদের সাধারণ মানুষ গুলো প্রতিনিয়ত মৃত্যুপুরীতে ধাবিত হচ্ছে।